चारपाई पर सोते समय एक युवक को सर्प ने डसा, अस्पताल ले जाते समय रास्ते में हुई मौत

खमरिया खीरी। थाना खमरिया क्षेत्र के एक सुरजनपुर गांव में मंगलवार की रात टीन सेड के नीचे सो रहे 30 वर्षीय  युवक की सर्पदंश से मौत हो गई। युवक मौत के बाद गांव में मातम छाया हुआ है और परिजनों का रो रो कर बुरा हाल है।
 थाना क्षेत्र के सुरजनपुर गांव में मंगल पुत्र केशव राम मिश्रा अपने घर पर मंगल वार को रात टीन सेड के नीचे चारपाई पर सो रहा था। परिजनो के मुताबिक मंगल को  देर रात  विषैले सर्प ने डस लिया। जानकारी होने पर परिवारीजनों ने झाड़ फूंक वाले को बुलाकर जहर उतरवाने का प्रयास किया लेकिन सफलता नही मिली।  हालत बिगड़ते देख परिजन निजी वाहन से अस्पताल ले गए लेकिन अस्पताल पहुंचने से पहले ही मंगल की मौत हो गई। मंगल की मौत के बाद परिवार में कोहरा मच गया और परिजनों का रो-रो कर बुरा हाल है।