हसनपुर, आपको बता दे कि हसनपुर कोतवाली क्षेत्र के गांव मंगरौली निवासी गुड्डू ने प्रसव पीड़ा होने पर पत्नी शैंकी को शुक्रवार की दोपहर नगर के एक निजी चिकित्सक के यहां भर्ती कराया। जहां चिकित्सक ने ब्लड कम होने की बात कह कर उसके ब्लड लगाया। देर रात चिकित्सक के द्वारा प्रसुता को प्रसव के लिए ऑपरेशन थिएटर ले जाया गया। जहां ऑपरेशन से पूर्व ही प्रसुता की हालत बिगड़ गई। चिकित्सक के द्वारा आनन फानन में एंबुलेंस बुलाकर प्रसूता को मुरादाबाद के लिए रेफर कर दिया गया। जहां मुरादाबाद ले जाते समय प्रसुता शैंकी 25 वर्ष की मौत हो गई। मौत की सूचना मिलते ही परिजनों में कोह राम मच गया। मुरादाबाद से मृतका के शव को लेकर परिजन निजी चिकित्सक के यहां पहुंचे जहां देर रात तक जमकर हंगामा हुआ। सूचना के आधार पर पुलिस भी मौके पर पहुंच गई। बाद में कुछ लोगों के हस्तक्षेप के द्वारा  दोनों पक्षों में समझौता करा दिया गया। मृतका के परिजन मृतका के शव को लेकर अपने घर चले गए। शनिवार की सुबह मृतका के शव का अंतिम संस्कार किया गया। मृतका अपने पीछे दो बेटियों को रोते बिलखते छोड़ गई है।