हरदोई मार्ग पर सैदपुर पुल के पास एक तेज रफ्तार अज्ञात वाहन ने पीछे से बाइक में टक्कर मार दी जिससे बाइक सवार जख्मी हो गया। जख्मी बाइक सवार को सीएचसी टोडरपुर भर्ती कराया गया। शाहजहांपुर के तिलहर थाना क्षेत्र के ग्राम गोटिया निवासी रविंद्र 30 वर्ष पुत्र जगमोहन लाल बाइक से बेहटा गोकुल थाना क्षेत्र के एक गांव में अपने रिश्तेदारी में जा रहा था। वह जैसे ही सैदपुर पुल के निकट पहुंचा वैसे ही पीछे से आ रहे एक वाहन ने उसकी बाइक में टक्कर मार दी जिससे वह जख्मी हो गया। बाइक सवार को सीएचसी टोडरपुर में भर्ती कराया गया है।