कानपुर के बिल्हौर थाना क्षेत्र क्षेत्र के सांभी गांव में गुरुवार सुबह में गुरुवार सुबह दिलीप सविता घर के बाहर झाड़ू लगा रहे थे, तभी वह घर के बाहर मौजूद विद्युत पोल में उतरे करंट की चपेट में आ गए। उनके मुंह से निकली चीख सुनकर पड़ोस में रहने वाले राकेश सविता उन्हें बचाने के लिए पहुंचे और वह भी करंट की चपेट आ गए। इसी बीच घर के बाहर निकली राकेश का पुत्र गौतम व बेटी तन्वी भी उन दोनों को बचाने पहुंच गए और हाथ लगाते ही वह दोनों भी करंट की चपेट में आ गए। घटना देख ग्रामीणों ने लाठी डंडे से चारो को खंभे से अलग किया और आनन-फानन में उन्हें उपचार के लिए सीएचसी लेकर पहुंचे जहां डॉक्टरों ने प्राथमिक उपचार के बाद दिलीप, राकेश और तन्वी को गंभीर हालत में कानपुर रेफर कर दिया। दिलीप को उनके परिजनों ने बिल्हौर के एक निजी अस्पताल में भर्ती कराया। राकेश और तन्वी का कानपुर हैलट अस्पताल में उपचार चल रहा है। जहां उनकी हालत अभी भी गंभीर बताई जा रही है।