धूमधाम से मनाया गया ईद उल अजहा बकरीद का त्यौहार, सुरक्षा व्यवस्था को लेकर मुस्तैद रही पुलिस

जनपद लखीमपुर खीरी की तहसील धौरहरा क्षेत्र में ईद उल अजहा बकरीद का त्यौहार बड़े ही धूमधाम से मनाया गया। त्यौहार को लेकर पुलिस प्रशासन अलर्ट रहा। नमाज के दौरान कोतवाली धौरहरा, थाना खमरिया व थाना ईसानगर पुलिस क्षेत्र में भ्रमणशील रही वहीं धौरहरा सर्किल में तैनात पुलिस क्षेत्राधिकारी प्रीतम पाल सिंह व उप जिलाधिकारी धौरहरा राजेश कुमार ने क्षेत्र भ्रमण करते हुए सुरक्षा व्यवस्था का जायजा लिया। साथ ही अधीनस्थ कर्मचारियों को आवश्यक दिशा निर्देश दिए पुलिस की सक्रियता के चलते त्यौहार शांतिपूर्ण तरीके से मनाया गया। और किसी भी अप्रिय घटना का समाचार नहीं मिला।