फिरोजाबाद में आकाशीय बिजली की चपेट में एक किसान आ गया। जिससे उसकी दर्दनाक मौत हो गई। वही अचानक हुई बारिश से बचने के लिए किसान ने पेड़ का सहारा लिया था तभी बिजली गिरने से उसकी मौत हो गई। फिलहाल किसान का पोस्टमार्टम किया जा रहा है। यहाँ पूरा प्रकरण फ़िरोज़ाबाद जिले के थाना मक्खनपुर के गांव फुकरई क्षेत्र का है। जहां जन सिंह खेत मे मक्का की रखवाली कर रहे थे तभी अचानक तेज हवा के साथ बारिश होने लगी। इस बारिश से बचने के लिए किसान ने पेड़ का सहारा लिया तभी अचानक बिजली गिरी और किसान की मौत हो गई फिर भी परिजन किसान के जिंदा रहने के आस में उसे अस्पताल लाए जहां उसे मृत घोषित किया गया। वहीं परिजनों का रो-रो कर बुरा हाल है। यह जानकारी मृतक किसान के भाई राज सिंह ने मीडिया को दी है।