करहल में दबंगो की दबंगई से किसानों को बड़ी समस्या का सामना करना पड़ रहा है। जिस कारण किसान अपने खेत की सिंचाई नही कर पा रहे है। जिसको लेकर पीड़ित ने उपजिलाधिकारी को एक प्रार्थना पत्र देते हुए सरकारी नाली को खुलबाये जाने की मांग की है।
      करहल तहसील के ग्राम धनकरपुर निवासी नवनीत पुत्र अवधेश ने करहल तहसील मुख्यालय पर पहुचकर एक प्रार्थना पत्र उपजिलाधिकारी नीरज द्विवेदी को देते हुए बताया है कि सरकारी चक नाली अतिक्रमणकारिओ से पैमाइश करके खाली कराई जाएं। ताकि किसानों अपनी फसल की आसानी से सिंचाई कर सके। कई बार जनसुनवाई पोर्टल पर शिकायत करने के बाद क्षेत्रीय लेखपाल जय प्रताप यादव जो कि 2016 से तहसील में तैनात है। लेखपाल के अतिक्रमणकारियो से अच्छे तालमेल होने के कारण सभी प्रार्थना पत्र अपने पास दवाएं हुए है। और गलत तरीके से बिना कोई कार्यवाही करके निस्तारण कर रहे है। 28 जून को तहसील दिवस में उपजिलाधिकारी द्वारा नायब तहसीलदार के साथ चकनाली पैमाइश एवं खाली करने हेतु टीम गठित की गई थी। 28 जून को ही टीम द्वारा चक नाली की पैमाइश के दौरान नायब तहसीलदार को अचानक कोई कार्य आ जाने के कारण वह करीब एक घंटे के बाद वहां से चले गए। शेष टीम द्वारा खाली पड़े खेत मे लगभग 2 जरीब चकनाली का नाप करके सीमांकन किया और एक जरीब खाली पड़ी खेत मे सीमांकन के लिये 4 दिन के बाद क लिए कहा गया। तभी से लेखपाल बहाने बाजी करते हुए 9 जुलाई को दिए गए प्रार्थना पत्र में झूठी रिपोर्ट लगाकर निस्तारण कर दिया गया। जबकि रिपोर्ट में टीम के किसी भी अधिकारी व कर्मचारी के हस्ताक्षर नही है और न ही पीड़ित के हस्ताक्षर करवाये गए 