नेशनल हाई-वे नंबर दो: सभंल कर चलें, आगे मक्का सूख रही है

सिरसागंज में किसानों ने रोड को बना दिया है खलिहान

अगर आप दिल्ली से कानपुर जाने वाले नेशनल हाईवे पर सफर कर रहे हैं तो अपना वाहन जरा संभल कर चलाएं क्योंकि आजकल यहां जगह-जगह पर खलिहान बने हुए हैं जिन में मक्का की फसल सुखाई जा रही है।

जनपद फिरोजाबाद के तहसील सिरसागं क्षेत्र में हाईवे पर इन दिनों दूर दूर तक मक्का फैली हुई दिखाई देती है.

मक्का की देखभाल करने और उसे साफ करने जैसे काम करते हुए किसान या उनके मजदूरों की टोलियां की चहल पहल वहा लगातार दिखाई देती हैं 

इसके अलावा ट्रैक्टर के माध्यम से सु बह से शाम तक मक्का की लोडिंग अनलोडिंग का क्रम भी देखा जा सकता है, 

यह देश का दूसरे नंबर का सबसे पुराना वही नेशनल हाईवे है जिस पर सुगम और सुरक्षित यातायात प्रदान करने के नाम पर  वाहनों से भारी भरकम टोल टैक्स वसूल किया जाता है।

लेकिन इस सड़क को जगह-जगह पर खलिहान के रूप में तब्दील होता हुआ देखकर लोग सोचने पर विवश हो जाते हैं कि नेशनल हाईवे पर खेती की गतिविधियों को संचालित किया जाना आम आदमी के सफर को बिना वज़ह जोखिम में डालने वाला साबित हो सकता है
 
यह समस्या नेशनल हाईवे से लेकर दूसरी छोटी सड़कों तक और ग्रामीण इलाकों के संपर्क मार्गो तक फैली हुई है बरसात के सीजन में सड़कों का एक बड़ा हिस्सा मक्का के दोनों से घिरा हुआ नजर आता है. ऐसे में कई बार देखने में आता है कि सड़क पर मक्का सूखने के कारण वाहन दुर्घटनाओं का शिकार बन जाते हैं।

हैरानी की बात तो यह है कि  हाईवे प्रशासन से लेकर स्थानीय प्रशासन तक के लोग इस समस्या से अनजान बने हुए दिखाई देते हैं। ऐसे में फिलहाल लोगों के पास उनकी खुद की जागरूकता ही इस समस्या से बचने का  उपाय है।
