औरैया जनपद के बिधूना तहसील क्षेत्र के अंतर्गत बेला थाना क्षेत्र के गांव मऊ कछपुरा में देवघट मन्दिर से कुछ दूरी पर नदी किनारे एक वृद्ध का शव संदिग्ध हालात में पड़ा मिला , मौके पर पहुँची पुलिस ने शव का पंचनामा भरकर पोस्टमार्टम के लिए भेजा । बेला थाना क्षेत्र के गांव बमनौटी निवासी 60 वर्षीय   रामकिशन का शव देवघट मंदिर से कुछ दूरी पर नदी के किनारे संदिग्ध हालात में पड़ा मिला , सुबह शव को देखकर ग्रामीणों ने शव की जानकारी पुलिस को दी , मृतक वृद्ध अपनी बेटी अनीता के घर पर रहता था, मृतक वृद्ध बुधवार की सुबह शौचक्रिया के लिए घर से निकला था तभी से कोई पता नही चला , आज सुबह देवघट मंदिर से कुछ दूरी पर स्थित नदी के पास शव संदिग्ध हालात में पड़ा मिला जिसकी सूचना ग्रामीणों ने पुलिस को दी , जानकारी के बाद मौके पर पहुँची पुलिस ने शव की शिनाख्त की।पुलिस ने शव का पंचनामा भरकर पोस्टमार्टम के लिए भेजा।