आवास विकास द्वारा जमीन अधिग्रहण से नाराज किसान शहर में बनी पानी की टंकी पर चढ़े,समझा कर अधिकारियों ने उतारा
लखीमपुर खीरी=लखीमपुर खीरी राजापुर में आवास विकास द्वारा जमीन अधिग्रहण से नाराज किसान शहर में बनी पानी की टंकी पर चढ़े, मौके पर पुलिस बल मौजूद ।दरअसल लखीमपुर शहर के राजापुर में आवास विकास के द्वारा जमीन अधिग्रहण करने से नाराज किसान शहर में  बनी पानी की टंकी पर चढ़कर प्रदर्शन करने लगे। पानी की टंकी पर करीब दो दर्जन से अधिक  किसान पानी की टंकी पर चढ़ गए है। और आत्मदाह की धमकी दे रहे हैं। कई किसान सड़क पर प्रदर्शन कर रहे हैं। घटना की सूचना मिलने के बाद मौके पर एसडीएम सदर श्रद्धा सिंह, नगर पालिका ईओ संजय कुमार के साथ सदर कोतवाली पुलिस पहुंची है। किसानों को समझाने का प्रयास किया जा रहा है। लेकिन आक्रोशित किसान टंकी से नीचे उतरने से मना कर रहे हैं। आक्रोशित किसानों का कहना है की आवास विकास के द्वारा जमीन अधिग्रहण की शिकायत लखनऊ के अधिकारियों के साथ जिला प्रशासन से कई बार कर चुके हैं लेकिन उनकी कहीं सुनवाई नहीं हो रही है।वही आप को बता दे कि जिला अधिकारी और पुलिस अधीक्षक के आवास से चंद कदम दूरी पर किसान अपना प्रदर्शन कर पानी की टंकी पर चढ़े हैं और जिले के आला अधिकारी अपने बगलों में AC चलाकर आराम फरमा रहे।