 बहराइच के विकासखंड रिसिया क्षेत्र से बिना कॉल के मरीज ले जाने का दबाव बनाने पर एम्बुलेंस चालक के विरोध करने पर कुछ लोगों ने उसकी पिटाई कर दी,, जिले के 102 एंबुलेंस पर ईएमटी राजेश कुमार वर्मा और चालक अमित कुमार सिंह की तैनाती है। दोनो नियमित अपना काम कर रहे थे, लेकिन गली में गाड़ी न ले जाना इन पर भाड़ी पड़ गया,,,
 ये लोग जिला अस्पताल में भर्ती एक मरीज को एंबुलेंस से छोड़ने के लिए सभी गए। उसके बाद ग्राम पंचायत शाहनवाजपुर निवासी एक ग्रामीण ने घर से मरीज ले जाने की बात कही, लेकिन रास्ता सही नहीं था। जिस पर चालक और ईएमटी ने मरीज को गली का हवाला देकर सड़क मार्ग तक मरीज को लाने की बात कही। इससे मरीज के परिवार के लोग नाराज हो गए। सभी ने चालक अमित कुमार सिंह से मारपीट शुरू कर दी। मौके पर मौजूद अन्य ग्रामीणों ने किसी तरह बचाया। इसके बाद चालक ने थाने पहुंच कर तहरीर दी। प्रभारी निरीक्षक प्रदीप कुमार सिंह ने बताया कि एंबुलेंस चालक की तहरीर पर प्यारेलाल, मुन्ना और एक अज्ञात समेत तीन के विरुद्ध केस दर्ज कर जांच शुरू कर दी गई है। वहीं एंबुलेंस चालक की पिटाई का वीडियो सोशल मीडिया पर वायरल हो रहा है।