संदिग्ध अवस्था में पेड़ से लटका मिला युवक का शव ,हत्या की आशंका

घटना जनपद लखीमपुर खीरी के थाना ईसानगर क्षेत्र के नौरंगपुर गांव की है । जहां गांव के बाहर एक युवक का शव  पेड़ से लटका हुआ पाया गया। शव देख कर सनसनी फ़ैल गई। और मौके पर भारी संख्या में भीड़ जमा हो गई। युवक की पहचान 27 वर्षीय  संजय कुमार पुत्र रामलाल निवासी बदालीपुर मजरा पंचायत चंद्रासा खुर्द थाना ईसानगर के रूप में हुई। मौके पर पहुंचे युवक के परिजनों ने पुलिस को सूचना दी। सूचना पाकर मौके पर  पहुंची ईसानगर पुलिस ने जांच पड़ताल करते हुए शव को पी एम के लिए जिला मुख्यालय भेज दिया।  मृतक के पिता के मुताबिक मृतक  विगत 5 माह से अपनी पत्नी के साथ ससुराल नौरंगपुर में  ससुर रामलखन लोधी के  घर पर रह रहा था। संजय की संदिग्ध मौत को लेकर परिजन हत्या की आशंका जता रहे है।