गांव शेरपुर में अधिक बारिश के चलते मकान भरभरा कर गिर गया। मकान के मलबे में दबने से तीन घायल हो गए।धनारी थाना क्षेत्र के गांव शेरपुर निवासी श्योराज पुत्र प्रेमशंकर अपनी पत्नी कलावती व 10 वर्षीय बेटे अर्पित के साथ मकान में सो रहे थे। शनिवार को सुबह के समय अधिक बारिश के चलते श्योराज का मकान भरभरा कर गिर गया। जिसके मलबे में दबने से तीनों घायल हो गए। चीख पुकार की आवाज सुनकर आसपास के लोग मौके पर पहुंचे और मलबा हटाकर तीनों को बाहर निकाला इसके बाद तीनों को एंबुलेंस की सहायता से सामुदायिक स्वास्थ्य केंद्र रजपुरा में भर्ती कराया। प्राथमिक इलाज के बाद उन्हें हायर सेंटर के लिए रेफर कर दिया गया।