दुधवा टाइगर रिजर्व में भीषण गर्मी में पानी में मस्ती करते दिखाई दिया हाथियों का झुंड
लखीमपुर खीरी
उत्तर प्रदेश के लखीमपुर खीरी में तापमान 42 डिग्री सेल्सियस के पार पहुंच गया है। तेज चिलचिलाती धूप और भीषण गर्मी के चलते इंसान तो इंसान दुधवा के जंगल में स्वच्छंद विचरण करने वाले जंगली जानवर भी बेहाल व परेशान दिखाई दे रहे हैं ।ऐसे में इंडो नेपाल बॉर्डर पर मौजूद दुधवा टाइगर रिजर्व से पानी में टस्कर हाथियों के एक झुंड का नहाते और मस्ती करने का  वीडियो सोशल मीडिया पर तेजी से वायरल हो रहा है, जिसे लोग खासा पसंद कर रहे हैं ।
दरअसल ये वीडियो तीन से चार दिन पुराना बताया जा रहा है जहां कुछ पर्यटक दुधवा टाइगर रिजर्व में वन्य जीवों का दीदार करने के लिए आए थे ऐसे में दुधवा टाइगर रिजर्व के जंगल में मौजूद एक ताल पर जंगली हाथियों का झुंड दिखाई दिया जो चिलचिलाती धूप और गर्मी से राहत पाने और अपने शरीर का तापमान कम करने के लिए पानी में नहाते और मस्ती करते दिखाई दे रहे थे जिसमें हाथी एक दूसरे पर पानी के फव्वारे छोड़ रहे थे ।वहीं जलविहार करते हाथियों की संख्या लगभग 15 से 20 के आसपास बताई जा रही है ।वही पर्यटकों ने इस नजारे का वीडियो अपने मोबाइल से बनाकर सोशल मीडिया पर वायरल कर दिया जो की तेजी से वायरल हो रहा है और इस वीडियो को लोग काफी पसंद कर रहे हैं ।