सिद्धार्थनगर जिले के मोहाना थाना क्षेत्र के सिकरी बाजार में स्थित एसबीआई ग्राहक सेवा केन्द्र में मंगलवार की रात चोरों ने जनसेवा केंद्र के ताले तोड़कर एक लाख 50 हजार रुपए नकद, एक बाईक एवं एक लैपटॉप चोरी कर ले गए।
चोरी की घटना और चोरी करने वाले की तस्वीरें सीसीटीवी कैमरे की फुटेज में कैद हो गई हैं। 
ग्राम सिकरी बखरिया निवासी राम औतार अपने ही माकान में एसबीआई की ग्राहक सेवा केन्द्र चलाते हैं। 
मंगलवार की शाम वह जनसेवा केंद्र बंद करने के बाद अपने ही घर में सोये। 
सुबह जनसेवा केंद्र संचालक उठे तो देखा ताले टूटे हुए पड़े थे जबकि अंदर सामान बिखरा हुआ था। उन्होंने सीसीटीवी कैमरों की फुटेज देखी। जिससे पता चला कि चोर दुकान के ताले और शटर तोड़कर अंदर घुसे थे।
इसके बाद वह कांउटर में रखी नकदी और लैपटॉप लेकर निकल गया।