वरिष्ठ पुलिस अधीक्षक फिरोजाबाद द्वारा वारंटी व वांछित अभियुक्तों के खिलाफ चलाए जा रहे अभियान के तहत एसपी सिटी फिरोजाबाद व क्षेत्राधिकार टूंडला राजेश कुमार के कुशल नेतृत्व में थाना पचोखरा पुलिस टीम ने वाहन चेकिंग के दौरान पॉस्को एक्ट में वांछित चल रहे अभियुक्त विकास पुत्र जगन सिंह को आगरा से टूंडला की तरफ आने वाले मार्ग पर स्थित इंडियन पेट्रोल पंप के पास से गिरफ्तार किया है। पुलिस ने पकड़े गए अभियुक्त के खिलाफ थाने पर विधिक कार्रवाई करने के बाद उसे माननीय न्यायालय के यहां भेज दिया है और आगे कार्रवाई शुरू कर दी है।