बिल्हौर -- अरौल क्षेत्र के भाजपाइयों ने मंगलवार को एक निजी गेस्ट हाउस में बैठक कर संघर्ष समिति का गठन किया और अरौल नया ब्लाक बनाने की मांग करते हुए राज्यपाल को संबोधित ज्ञापन एसडीएम रश्मि लांबा को सौंपा ।
             भाजपा पिछड़ा वर्ग जिलाध्यक्ष रूपेश कटियार ने मंगलवार को क्षेत्रीय भाजपा कार्यकर्ताओं और क्षेत्र के संभ्रांत लोगों की एक निजी गेस्ट हाउस में बैठक बुलाई। बैठक सामूहिक रूप अरौल क्षेत्र को बिल्हौर ब्लॉक से अलग कर नया ब्लाक बनाए जाने पर चर्चा की गई और इसके लिए सर्व सम्मति से रूपेश कटियार की अध्यक्षता में अरौल ब्लॉक संघर्ष समिति का गठन किया गया। इसके उपरांत तहसील पहुंचकर एसडीम रश्मि लांबा से संघर्ष समिति ने अरौल को अलग ब्लॉक बनाने की मांग कर ज्ञापन सौंपते हुए बताया कि पंचायत सदस्यों की संख्या ककवन ब्लॉक में 32 शिवराजपुर में 64 और चौबेपुर में 58 है। जबकि बिल्हौर में यह संख्या सर्वाधिक 85 है। उन लोगों ने बिल्हौर ब्लॉक की चार न्याय पंचायत अरौल, बरंडा, रौगांव और नसिरापुर की ग्राम पंचायतों को जोड़कर अरौल को नया ब्लाक बनाने की मांग रखी।इस मौके पर आनन्द करन सिंह, सचिन गुप्ता, विपिन कटियार, शिवप्रकाश कुरील, राजेश पाल , महमूद अली, अशोक कटियार, विनोद कटियार, रामप्रकाश पाल आदि लोग मौजूद रहे।