
अमरोहा जनपद के हसनपुर  तहसील क्षेत्र में युवक द्वारा चलते ट्रैक्टर पर खड़े होकर स्टंट करने का वीडियो सोशल मीडिया पर वायरल हो रहा है। फेसबुक इंस्टाग्राम पर फॉलोअर्स बढ़ाने के चक्कर में युवा अपनी जान जोखिम में डालने से बाज नहीं आ रहे हैं। पुलिस की सख्ती के बाद भी स्टंटबाज स्टंट बाजी करने से बाज नहीं आ रहे हैं। वहीं,चलते ट्रैक्टर पर युवक द्वारा स्टंट करने की वीडियो सोशल मीडिया पर वायरल होने के बाद पुलिस मामले की जांच पड़ताल में जुटी है। 

बता दें कि चलते ट्रैक्टर पर युवक द्वारा खड़े होकर स्टंट करने का वीडियो हसनपुर तहसील क्षेत्र के किसी गांव का बताया जा रहा है। यहां एक युवक जंगल में चलते ट्रैक्टर पर खड़े होकर स्टंट करता नजर आ रहा है। स्टंट की यह वीडियो युवक द्वारा फॉलोअर्स बढ़ाने के चक्कर में फेसबुक पर अपलोड कर दी गई। जो अब तेजी से सोशल मीडिया पर वायरल हो रही है। पुलिस द्वारा लगातार स्टंट बाजों के खिलाफ कार्यवाही की जा रही है। परंतु युवा इंस्टाग्राम तथा फेसबुक आईडी पर अपने फॉलोवर्स बढ़ाने के चक्कर में अपनी जान जोखिम में डालने से बाज नहीं आ रहे। जहां चलते ट्रैक्टर पर युवक द्वारा खड़े होकर यातायात नियमों की धज्जियां उड़ाते हुए स्टंट किया गया। पुलिस क्षेत्राधिकारी दीप कुमार पंत ने बताया कि चलते ट्रैक्टर पर युवक द्वारा स्टंट करने का वीडियो का मामला संज्ञान में है। जांच पड़ताल कराई जा रही है। आरोपी को किसी भी कीमत पर बख्शा नहीं जाएगा।