अज्ञात कारणों के चलते लगी आग, 8 घर जले, हुआ लाखों का हुआ नुकसान

धौरहरा-खीरी। थाना ख़मरिया क्षेत्र के सुर्जनपुर ग्राम पंचायत के मजरा भया पुरवा में सोमवार की दोपहर अज्ञात कारणों के चलते एक घर मे आग लग गयी। आग की तेज लपटों में करीब 8 घर जलकर खाक हो गए। इस दौरान घरों में रखी लाखों की गृहस्थी के साथ दो बाइक व एक साइकिल जलकर खाक हो गई। वहीं 4 बकरियां भी जिंदा जल गईं। 

     थाना क्षेत्र के सुर्जनपुर के मजरा भयापुरवा में सोमवार की दोपहर करीब दो बजे अज्ञात कारणों के चलते मुरली के घर मे आग लग गयी। आग की तेज लपटों ने देखते ही देखते माखन,गयाप्रसाद,दीपू,मौजीलाल,मेवालाल, नेकराम व रामासरे के घर को भी अपनी चपेट में ले लिया। आग की तेज लपटें देख गांव में हड़कम्प मच गया। और मौके पर भारी भीड़ जमा हो गयी। जहां आग की लपटों में 
नेकराम व दीपू की बाइक, रामासरे की साइकिल जल गई वही मौजीलाल के घर मे बंधी चार बकरियां जिंदा जल गयी। ग्रामीणों ने कड़ी मशक्क्त के बाद आग को काबू पाया। ग्रामीणों के अनुसार घरों में रखी लाखों की गृहस्थी व अन्य सामान जलकर खाक हो गया। घटना की जानकारी गांव के पूर्व प्रधान पुत्र दिनेश कुमार जायसवाल ने हल्का लेखपाल समेत अन्य जिम्मेदारों को दी गयी है।