बारिश ने खोली पलिया नगर पालिका प्रशासन के दावों की पोल,नालियों के चोक होने और जल निकास के समुचित व्यवस्था न होने से कई मोहल्लों में हुआ जल भराव 
लखीमपुर खीरी 
लखीमपुर खीरी जिले के पलिया ** नगर मे हुई मूसलाधार बारिश के बाद नगर पालिका प्रशासन के द्वारा किए जा रहे सफाई व्यवस्था और जल भराव की समस्या से निजात दिलाने के दावों की पोल खोल कर रख दी है, जिसके कारण देर रात से हो रही बारिश के बाद नगर ने टापू का रूप ले लिया है नगर के मोहल्ला इकराम नगर,महिगिरान, मोहल्ला रंगरेजान सहित विभिन्न मोहल्ले की सड़कों गलियों सहित लोगों के घरों में नालियों के चौक होने और जल भराव की कोई समुचित व्यवस्था न होने से नालियों का गंदा पानी जमा हो गया । जिससे नगर वासियों को अवागमन करने में काफी परेशानियों का सामना करना पड़ रहा है और यही नहीं विद्यालय के नन्हे मुन्ने बच्चों को भी गंदे पानी से निकल कर विद्यालय जाना पड़ रहा है । यह देखकर नगर वासियों में पलिया पालिका प्रशासन के खिलाफ  नाराजगी दिखाई दे रही है । देखा जाए तो नवागत जिलाधिकारी दुर्गा शक्ति नागपाल ने बारिश होने से पहले सभी नगरीय क्षेत्र के अधिशासी अधिकारियों को निर्देश दिया था कि नाले नालियों की साफ सफाई सुनिश्चित कर ली जाए और जिस जगह पर जलभराव की समस्या हो रही है उसको भी सही कर लिया जाए । लेकिन इसके बावजूद भी पलिया नगर पालिका प्रशासन पर यह आदेश बेअसर दिखाई दिया जिसकी वजह से अब मोहल्ले वासियों को परेशानियों का सामना करना पड़ रहा है ।