गाड़ी धुलने गया युवक शारदा नदी में डूबा,तलाश में जुटी एन डी आर एफ टीम

पैर फिसलने के कारण हुआ हादसा

धौरहरा खीरी। थाना खमरिया क्षेत्र के ऐरा गांव के निकट बाढ़ के पानी में बाइक धुलने गए युवक का पैर फिसलने से गहरे पानी में चला गया।जिससे युवक की पानी में डूब कर मौत हो गई। घटना की सूचना पर पहुंची खमरिया पुलिस ने एन डी आर एफ टीम बुलाकर युवक की तलाश शुरू करवा दी है । 
      प्राप्त जानकारी के अनुसार थाना क्षेत्र के ऐरा निवासी रामप्रकाश राजपूत का 27 वर्षीय पुत्र प्रदीप बाइक धुलने ऐरा गांव के समीप बने तटबंध के निकट रास्ते पर बनी पुलिया पर गया था। बाइक धुलते समय प्रदीप का पैर फिसलने से गहरे पानी में चला गया और डूबने लगा। प्रदीप को डूबते देख मौके पर मौजूद लोगों ने  परिजनो सहित पुलिस को सूचना दी। सूचना पाकर मौके पर पहुंची पुलिस ने एन डी आर एफ टीम को तत्काल बुलवाकर तलाश शुरू कर दी। घटना की खबर फैलते ही मौके पर हजारों की संख्या में भीड़ पहुंच गई। और हर तरफ चीख पुकार मच गई। फिलहाल समाचार लिखे जाने तक युवक की तलाश की जा रही थी।