कोतवाली व नगर क्षेत्र के किशनपुर रोड स्थित रेलवे ओवरब्रिज के ऊपर बाइक में तेज रफ्तार अनियंत्रित ट्रक की टक्कर लगने से बाइक सवार लगभग 30 वर्षीय युवक गम्भीर रूप से घायल हो गया। जानकारी के अनुसार कोतवाली क्षेत्र के संवत गांव निवासी शैलेन्द्र 30 वर्षीय बाइक से रिश्तेदारी विजयीपुर जा रहा था तभी जैसे ही बाइक सवार युवक कोतवाली व नगर क्षेत्र के किशनपुर रोड रेलवे ओवरब्रिज निकट सत्यम पैलेस के पास पहुंचा किशनपुर की ओर से खागा की ओर आ रहे तेज रफ्तार अनियंत्रित ट्रक ने बाइक में सामने से जोरदार टक्कर मार दिया। भागने की फिराक में चालक ने बाइक सवार को कुचल दिया। फलस्वरूप बाइक सवार शैलेन्द्र गम्भीर रूप से घायल हो गया।राहगीरो की सूचना पर पहुंची पुलिस ने घायल को गम्भीर घायलावस्था में इलाज के लिए हरदों सीएचसी भेजवाया। जहां डॉक्टरों ने घायल के स्वजनों को हादसे के बावत सूचित करते हुए घायल की चिंताजनक हालत को देखकर प्राथमिक उपचार के बाद जिला अस्पताल के लिए रिफर कर दिया।जहां डॉक्टरों ने इमरजेंसी वार्ड में भर्ती कर घायल का इलाज शुरू किया। हादसे के बाद भागने का प्रयास कर रहे ट्रक चालक को पुलिस ने ट्रक समेत घटना स्थल से गिरफ्तार कर लिया। पुलिस ने ट्रक को अपने कब्जे में लेकर कोतवाली में खड़ा करवा दिया।
  
