
अमरोहा जनपद के हसनपुर नगर में स्थित सामुदायिक स्वास्थ्य केंद्र का जिला अधिकारी द्वारा औचक निरीक्षण किया गया। निरीक्षण के दौरान स्वास्थ्य कर्मचारियों में हड़कंप का माहौल रहा। इस दौरान मिली खामियों को लेकर डीएम ने नाराजगी जाहिर करते हुए सुधार के निर्देश दिए हैं।

बता दें कि हसनपुर नगर स्थित सरकारी स्वास्थ्य केंद्र पर गुरुवार को जिलाधिकारी राजेश कुमार त्यागी द्वारा मुख्य विकास अधिकारी अश्वनी कुमार के साथ औचक निरीक्षण किया। निरीक्षण के दौरान डीएम ने सीएचसी के सभागार का भी निरीक्षण करते हुए सभागार निर्माण कार्य में लापरवाही बरतने पर नाराजगी जाहिर की। वहीं निरीक्षण के दौरान स्टॉक रजिस्टर,उपस्थिति रजिस्टर, लेबर रूम,ओटी, दवा का स्टॉक एवं अस्पताल परिसर की साफ सफाई की व्यवस्था को चेक किया। वही निरीक्षण के दौरान कुछ स्वास्थ्य कर्मी अनुपस्थित मिले,जिस पर डीएम ने नाराजगी जाहिर करते हुए कार्रवाई करने की चेतावनी दी। डीएम ने सीएचसी प्रभारी डॉक्टर धुर्वेद्र सिंह को सुधार के निर्देश देते हुए कहा कि जो भी सीएचसी में आए उसे किसी बात की दिक्कत नहीं होनी चाहिए और हर समय सीएचसी में स्टाफ मौजूद होना चाहिए।

