मामला रुपईडीहा थाने के तेलयानी गांव स्थित नहर के पास का बताया जा रहा है जहां सुबह बगमरवा गांव निवासी 85 वर्षीय बुजुर्ग जमुना प्रसाद का खून से लतपत शव सड़क के बीचों बीच पड़ा मिला है।शव मिलने की सूचना से इलाके में सनसनी फैल गई। वहीं सूचना मिलते ही मौके पर रुपईडीहा कोतवाली के प्रभारी निरीक्षक शमशेर बहादुर सिंह पुलिस टीम के साथ मौके पर पहुंच गये और मामले की जांच में जुट गये। बताया जाता है की मृतक जमुना प्रसाद रोजाना नहर के पास बने होटल पर गांव से चाय पीने आते थे। रोज की तरह वो घर से निकले थे। तभी बीच रास्ते मे खून से लतपत उनका शव पड़ा मिला।बताया जाता है कि मृतक के चार लड़के है जिसमे मृतक के छोटे लड़के दिनेश दुबे का कहना है की मेरे सगे भाई और उनके लड़के अनूप ने अनूप की पत्नी ने और भतीजे प्रमोद आदि लोगों ने मिलकर मार दिया।जानकारी के मुताबिक स्थानीय लोग भी हत्या की आशंका जता रहे है।वहीं घटना की गंभीरता से जांच करने के लिए बहराइच से फोरेंसिक टीम भी बुलाई गई है।पुलिस का कहना है की जल्द ही मामले में खुलासा कर आरोपियों की गिरफ्तारी की जाएगी