आपको बता दे की अमरोहा जनपद के धनोरा थाना क्षेत्र के गांव चुचैला कला निवासी इरशाद मंसूरी के बेटे अमन का शव रविवार की दोपहर में नहर में मिला था। इसके बाद धनोरा पुलिस ने शव को  पीएम हाउस अमरोहा भेज दिया था । बीती रात करीब 8:00 बजे जब शव का पीएम हुआ तो परिवार वाले शव को लेकर अपने गांव पहुंचे जैसे ही वहां पर शव देखा तो परिवार के लोगों के होश उड़ गए उन्होंने कहा कि यह शव  हमारे बेटे का नहीं है। परिवार के लोगों ने गुप्तांग से भी पहचान करने की कोशिश की लेकिन पहचान नहीं हो सकी। मृतक के परिवार वालों का आरोप था कि ये किसी  हिंदू का शव हैं। परिवार के लोग  रात करीब 11:00 बजे अमरोहा पोस्टमार्टम हाउस पहुंचे और जमकर हंगामा करने लगे इसके बाद सूचना मिलते ही अमरोहा के मुख्य चिकित्सा अधिकारी डॉक्टर सत्यपाल सिंह और एसडीएम सुधीर कुमार मौके पर पहुंचे उन्होंने परिवार के लोगों को समझने का प्रयास किया लेकिन मामला बढ़ता ही रहा। परिवार के लोग लगातार लापरवाह कर्मचारियों पर कार्रवाई की मांग कर रहे थे। इसके बाद रात करीब 2:00 बजे वीडियो ग्राफी जब अमरोहा प्रशासनिक अधिकारियों ने मृतक के परिवार वालों के साथ देखी तो तो दूध का दूध और पानी का पानी हो गया। तब परिवार वालों को भरोसा हुआ कि यह हमारे ही बेटे का शव  है और उसके बाद वह करीब सुबह 3:00 बजे बेटे के शव लेकर गांव चले गए हैं। अमरोहा के मुख्य चिकित्सा अधिकारी डॉक्टर सत्यपाल सिंह ने बताया कि बॉडी पानी में मिली थी इसलिए बोडी फूल गई थी और परिवार के लोग पहचान नहीं कर पाए थे ।