सोनभद्र। उत्तर प्रदेश के मुख्यमंत्री योगी आदित्यनाथ ने बड़ा फैसला करते हुए वीआईपी कल्चर को खत्म करने की बात कही थी और आदेश दिया था की प्रदेश में जिन गाड़ियों पर प्रेसर हारन, हूटर, काली फिल्म और हाई मास्क लाइट लगी है अभियान चलाकर उतरवाया जाए। मुख्यमंत्री के फरमान के बाद सोनभद्र पुलिस व ट्रैफिक पुलिस द्वारा जिलेभर में एक बड़ा चेकिन अभियान चलाया जा रहा है। ट्रैफिक इंस्पेक्टर अविनाश सिंह के नेतृत्व में एक बड़ा चेकिंग अभियान चलाया गया। जिसके तहत ओबरा, डाला, चोपन राबर्ट्सगंज में अभियान चलाकर नियमों की अनदेखी करने वाले दर्जनों  गाड़ियों से का चलान काटते हुए उन्हें हिदायत देकर छोड़ा गया। वही दर्जनों गाड़ियों से काली फिल्म, हूटर, प्रेसर हारन और हाई मास्क लाइट को उतरवाया गया।

