शाहाबाद कोतवाली की राम नगर कालोनी में फायरिंग करके दहशत फैलाने वाले दो दहशतगर्दों को कोतवाली पुलिस ने गिरफ्तार किया है जिनके कब्जे से एक-एक नाजायज असलाह बरामद हुआ। दोनों को जेल भेजा गया। रविवार की रात 10:00 बजे गन्ना मिल कॉलोनी में आशिक मिजाजी के चलते मदनलाल निवासी सैय्यद वाडा एवं उसके साथी फिरोजपुर खुर्द निवासी पंकज उर्फ जितेंद्र पुत्र रुस्तम ने एक कार और एक बाइक पर सवार अपने साथियों के साथ कॉलोनी में फायरिंग करके दहशत फैलाई थी। यह दहशत एक महिला से नाजायज संबंधों को लेकर बाधक बने महिला के परिवार वालों को धमकाने के लिए की गई थी। दहशतगर्दो द्वारा अंधाधुंध फायरिंग किए जाने से पूरी कॉलोनी में दहशत व्याप्त हो गई और लोग अपने घरों में दुबक गए। आनन फानन में सूचना पाकर मौके पर पहुंची पुलिस ने मौका मुआयना करने के बाद लोगों से पूछताछ की। पीड़ित परिवार से पूछताछ करने के बाद कोतवाली पुलिस ने मदनलाल निवासी सैय्यद वाडा एवं उसके साथी पंकज उर्फ जितेंद्र यादव निवासी फिरोजपुर खुर्द को गिरफ्तार किया। जिनके कब्जे से एक-एक नाजायज तमंचा बरामद हुआ। दोनों को मंगलवार दोपहर 1:00 बजे जेल भेज दिया गया।