अमरोहा के डिडौली में हाइवे पर हादसे में घायल हुए फेक्ट्री कर्मी की उपचार के दौरान मौत, पुलिस ने दर्ज किया मुकदमा


आपको बता दें कि बीती 22 जून की शाम को डिडौली कोतवाली इलाके में हाईवे पर  स्थित एक फैक्ट्री से काम कर वापस लौट रहे अमरोहा देहात थाना क्षेत्र के गांव बदका निवासी चरण सिंह को दूसरी बाइक ने हाइवे पर गांव अमहेडा के पास टक्कर मार दी थी, जिसमें वह घायल हो गए थे। परिवार के लोग उन्हें अस्पताल ले गए थे, लेकिन वहां से उन्हें हायर सेंटर रेफर कर दिया गया था। इसके बाद उन्हें गंभीर हालत में दिल्ली रेफर किया गया था। जहां उनका उपचार चल रहा था, लेकिन आज उनकी मौत हो गई। घटना के बाद परिवार के लोग डिडौली थाने पहुंचे और आरोपी बाइक सवार शुभम निवासी लाइनपार मुरादाबाद के खिलाफ तहरीर दी। थाना प्रभारी पंकज तोमर ने बताया कि मृतक के बेटे की तहरीर पर मुकदमा दर्ज किया जा रहा है।