राजस्व टीम पर जानलेवा हमला करने वाले दो अभियुक्त गिरफ्तार , खमरिया पुलिस ने भेजा जेल

जनपद लखीमपुर खीरी के थाना खमरिया क्षेत्र में राजस्व टीम पर हुए जानलेवा हमले के मामले में खमरिया पुलिस ने दो अभियुक्तों को गिरफ्तार कर जेल भेज दिया। 24 जून 2024 को नायब तहसीलदार के नेतृत्व में तहसील धौरहरा क्षेत्र के बेलवा गांव पहुंची  राजस्व  टीम पर गांव के ही बृजकिशोर व उनके अन्य साथियों ने हमला कर घायल कर दिया था। घायल अवस्था में थाना खमरिया पहुंची राजस्व टीम ने बृजकिशोर व 8 से 10 अज्ञात लोगों के खिलाफ गंभीर धाराओं में मुकदमा दर्ज करवाया । जिसके तहत खमरिया पुलिस ने बृज किशोर पुत्र कामता व नरेंद्र पुत्र बृजकिशोर को गिरफ्तार का जेल भेज दिया।