दरअसल पूरा मामला अलीगढ़ के रामघाट रोड के प्रतिष्ठित स्कूल संत फिदेलिस का है। जहां स्कूल की मान्यता न होने पर राष्ट्रीय लोक दल के प्रदेश महासचिव राजा भैया ने उप जिला अधिकारी से शिकायत की है। राष्ट्रीय लोक दल के प्रदेश महासचिव ने उप जिला अधिकारी से शिकायत करते हुए बताया कि शहर के प्रतिष्ठित स्कूल की मान्यता न होने पर बहुत ही अचंभित बात है। कहीं ना कहीं स्कूल प्रशासन संबंधित विभाग को चुनौती देते हुए नजर आ रहा है। जैसे ही खबरों के माध्यम से इस बात की जानकारी हुई तत्काल इस स्कूल की मान्यता को लेकर उप जिला अधिकारी से शिकायत की गई है। कई वर्षों से यह स्कूल शहर में संचालित हो रहा है। इस स्कूल में वीआईपी और वीवीआईपी के बच्चे शिक्षा ग्रहण करने आते हैं। इस पूरे मामले में उप जिला अधिकारी ने बेसिक शिक्षा अधिकारी को स्कूल के खिलाफ जांच कर सख्त कार्यवाही के आदेश दिए हैं।