 
अमरोहा जनपद के हसनपुर कोतवाली क्षेत्र के गांव में ट्यूबवेल चलाने गये किसान की बिजली की चपेट में आने के कारण मौके पर मौत हो गई। किसान की मौत से परिजनों में कोहराम मचा हुआ है।
 
बता दें कि हसनपुर कोतवाली क्षेत्र के गांव दीपपुर निवासी संतराम सिंह पुत्र नानक सिंह चौहान सोमवार की दोपहर करीब दो बजे अपने खेत पर ट्यूबैल चलाने के लिए गये थे। जैसे ही उन्होंने स्टार्टर का बटन दबाया अचानक उसमें दौड़ रहे करंट ने उन्हें अपनी चपेट में ले लिया। जिससे उनकी घटना स्थल पर ही उनकी मौत हो गई। जैसे ही संतराम सिंह की मौत के बारे में ग्रामीणों को पता लगा तो वहां पर भारी भीड़ जमा हो गई। रोते-बिलखते परिजन भी मौके पर पहुंच गये। परिजन आनन फानन में नगर के निजी चिकित्सक के पास संतराम सिंह को ले गये। लेकिन चिकित्सकों ने उन्हें देखते ही मृत घोषित कर दिया। किसान की मौत से परिवार में कोहराम मचा हुआ है। ग्रामीण ने बताया कि मृतक अपने पीछे तीन बेटी व एक बेटे को छोड़ गये है। परिजन किसान के शव को घर ले गए। परिजनों ने बिना कानूनी कार्रवाई मृतक किसान के शव का अंतिम संस्कार कर दिया।