हसनपुर: आपको बता दें कि हसनपुर में बृहस्पतिवार की सुबह हुई झमाझम बारिश के कारण नगर के अमरोहा बस स्टैंड के सामने पानी जमा हो गया। जहां मंडी समिति को जाते समय सवारी से भरी ई रिक्शा अचानक पानी में पलट गई।जिससे ई रिक्शा में बैठी सवारी पानी में गिर गई। बरसात के पानी में ई रिक्शा पलटते ही अफरातफरी का माहौल हो गया। गनीमत रही की ई रिक्शा पलटने से किसी भी सवारी को चोट नहीं आई। ई रिक्शा पलटने के बाद स्थानीय लोग मौके पर पहुंच गए और उनके द्वारा ई-रिक्शा को सीधा करा कर पानी से सवारियों को बाहर निकाला लिया गया जिसके बाद ई रिक्शा चालक ई रिक्शा को लेकर वहां से अपने गंतव्य की तरफ चला गया