कानपुर नगर की बिल्हौर नगर पालिका के सभासदों ने गुरुवार को एकजुट होकर नगर पालिका में व्याप्त भ्रष्टाचार के खिलाफ एसडीएम को ज्ञापन सौंपते हुए विकास कार्यों में हुए गवन की जांच की मांग की।
          आदर्श नगर पालिका बिल्हौर में बीते 15 जून को बजट सत्र की बैठक बुलाई गई थी। बैठक में सभासदों ने अग्रिम बजट चर्चा करने से पहले बीते वित्तीय वर्ष के बजट का हिसाब मांगा था। जिस पर जिम्मेदार पदाधिकारी, अधिकारी और कर्मचारी बगलें झांकते नजर आए और जो विकास कार्यों का जो हिसाब उपलब्ध कराया गया उसमें नगर से ज्यादा खुद के विकास में भ्रष्टाचार का आकलन कर सभी सभासद भड़क गए थे और जमकर हंगामा काटा था। हंगामा के चलते साजन की बैठक स्थगित कर दी गई थी। बैठक के चार दिन बाद भी पालिका से सरकारी पैसे का समुचित हिसाब न मिलते देख सभासद आक्रोशत हो उठे। गुरुवार को सभासदों ने एकजुट होकर एसडीएम रश्मि लांबा को नगर पालिका में व्याप्त भ्रष्टाचार की जानकारी देते हुए सौंपा और उसकी गुप्त जांच कराए जाने की मांग की। इस मौके पर देवेंद्र सविता, अतुल तिवारी, अतुल अवस्थी, हितेश भदौरिया, रामकुमार राठौर, कांति राठौर, दिनेश, महेश कुमार सरताज अली आदि सभासद मौजूद रहे।
