खखरेरू थाना क्षेत्र के शिवपुरी गांव के पास स्थित ईंट भट्ठे के नजदीक बाइक में नीलगाय के टक्कर मारने से बाइक सवार एक युवक की मौके पर ही दर्दनाक मौत हो गई, जबकी दूसरा गम्भीर रूप से घायल हो गया।जानकारी के अनुसार खखरेरू थाना व कस्बे निवासी मनोज कुमार पुत्र सुंदर लाल 28 वर्षीय अपने पड़ोसी भोले पुत्र अशोक कुमार 18 वर्षीय के साथ बाइक से रहमतपुर बाजार गये थे। जहां से वापस लौटते समय शिवपुरी गांव के नजदीक स्थित ईंट भट्ठे के पास अचानक सामने से निकली नीलगाय ने बाइक में जोरदार टक्कर मार दिया। फलस्वरूप बाइक चालक भोले की मौके पर ही दर्दनाक मौत हो गई जबकि मनोज गम्भीर रूप से घायल हो गया। राहगीरों की सूचना पर पहुंची पुलिस ने दोनों के स्वजनों को हादसे के बावत सूचित करते हुए घायल को आनन फानन सरकारी एम्बुलेंस से इलाज के लिए अस्पताल भेजते हुए म्रतक के शव को अपने कब्जे में लेकर पोस्टमार्टम के लिए भेज दिया। आकस्मिक घटित हादसे में हुई युवक की मौत की खबर पाते ही स्वजनों में हाहाकार मच गया जो रोते बिलखते रहे।