

सहसवान ।  नगर पालिका अध्यक्ष मीर हादी अली उर्फ बाबर मियां द्वारा बोर्ड सदस्यों की बुलाई गई। बैठक में  नगर में चारों तरफ वर्षा से हुए जल भराव से  आवागमन को लेकर नाराज सदस्यों ने  हंगामा काटा तथा अध्यक्ष से तत्काल जल निकासी की व्यवस्था कराए जाने की मांग की । सदस्यों को उत्तेजित होते देखते अधिशासी अधिकारी डॉ० राजेश कुमार ने सदस्यों को समझा बुझाकर कर  शांत कराया ।
नगर पालिका परिषद सभागार में 12  बजे के लगभग पालिका अध्यक्ष मीर हादी अली उर्फ बाबर मियां की अध्यक्षता में बैठक प्रारंभ हुई। बैठक में वर्षा ऋतु के पानी से वार्डों में जल भराव हो जाने से नाराज सदस्यों ने जमकर हंगामा काटा तथा नाराजगी प्रकट की सदस्यों ने कहा कि बीते कई माह से नगर में जल निगम द्वारा पाइपलाइन जमीन में खोद कर डाल दी गई है परंतु कहीं पर गड्ढे हैं तो कहीं पर पाइप निकले पड़े हैं तो कहीं सड़क खराब पड़ी है जिसके कारण वर्षा ऋतु के चलते नगर के अधिकांश मोहल्लों की गली कूचो के अलावा मुख्य मार्गों पर दूषित जल खराब हो गया है दूषित जल खराब होने से निचले स्तर के मकान में गंदा पानी भर गया है जिससे जनजीवन अस्त व्यस्त हो गया है। लोगों को  परेशानी का सामना करना पड़ रहा है  नगर की गलियों में कई कई फीट पानी भर जाने से लोगों को भारी परेशानी हो रही है ।जबकि नगर पालिका परिषद को वर्षा ऋतु से पूर्व नगर के मुख्य नाले नालियों की तड़ी झाड़ सफाई करा देनी चाहिए थी परंतु ऐसा नहीं हुआ जिसके कारण नगर के मुख्य नाले नालिया पूर्ण रूप से चौंख पड़ी है पानी का बहाव नहीं हो पा रहा हैं।