फतेहपुर जिले के ललौली थाना क्षेत्र के दतौली मजरे ओती मोड़ के पास बीती रात एक अनियंत्रित तेज रफ्तार ट्रक के खड़े डंपर में पीछे से घुसने की वजह से ट्रक चालक की मौत हो गई जबकि खलासी गम्भीर रूप से घायल हो गया। पुलिस ने ट्रक चालक के शव को कब्जे में लेकर पोस्टमार्टम के लिए भेज दिया। जानकारी के अनुसार सुशील प्रताप सिंह 35 वर्षीय पुत्र चंद्रभान सिंह निवासी बेंदा तिंदवारी जिला बांदा बीती रात खलासी प्रीतम सिंह निवासी बारी गढ़ के साथ ट्रक में सवार होकर कहीं जा रहे थे। तभी जैसे ही ट्रक सवार ललौली थाना क्षेत्र के दतौली मजरे ओती के पास पहुंचे तभी ट्रक अनियंत्रित होकर सड़क किनारे खड़े डंपर में घुस गया जिससे ट्रक के परखच्चे उड़ गये। ट्रक चालक सुशील की मौके पर ही दर्दनाक मौत हो गई जबकि खलासी प्रीतम गम्भीर रूप से घायल हो गया। राहगीरो की सूचना पर पहुंची पुलिस ने घायल खलासी को इलाज के लिए एम्बुलेंस से जिला अस्पताल भेजकर मृत ट्रक चालक के शव को अपने कब्जे में लेकर पोस्टमार्टम के लिए भेज दिया। ट्रक चालक अपने पीछे पत्नी रजनी, मां निर्मला सिंह व बेटे प्रतीक को छोड़ गया जो कि सुशील की मौत की खबर सुनकर रो रोकर बेहाल रहे।