गांव करेला की मढैया के जंगल मे युवक की प्रताड़ना से परेशान होकर विवाहिता ने फंदे से लटक कर आत्महत्या कर ली। मामले में पुलिस ने रिपोर्ट दर्ज की है।धनारी थाना क्षेत्र के गांव करेला की मढैया निवासी रामदास की पत्नी रामबेटी ने कीरतपुर निवासी युवक की प्रताड़ना से परेशान होकर जंगल में फंदे से लटक कर आत्महत्या कर ली। सूचना पर पहुंची पुलिस ने शव को कब्जे में लेकर पोस्टमार्टम के लिए भेज दिया है। थाना प्रभारी निरीक्षक नरेश कुमार सिंह ने बताया कि रामदास की तहरीर के आधार पर गांव कीरतपुर निवासी गब्बर के खिलाफ रिपोर्ट दर्ज की है। मामले की जांच पड़ताल की जा रही है।