तमकुहीराज तहसील क्षेत्र के गांव जंगल घोरठ निवासी सत्यनारायण पुत्र चोकट व छेदी पुत्र रामलाल के बीच 45 वर्षों से विभिन्न न्यायालयों में जमीनी विवाद चल रहा था। एक पक्ष के सत्यनारायण के शिकायत पर एसडीएम तमकुहीराज विकास चन्द्र ने दोनों पक्षों को तहसील में बुला उनकी बात सुनी। फिर अपना निर्णय बताते हुए दोनों पक्षों से उनकी सहमति ली। और इस तरह 45 वर्ष पुराने विवाद का हल करा दिया। विवाद समाप्त होने पर दोनों पक्षों ने एसडीएम का आभार जताया। एसडीएम विकास चन्द्र ने कहा कि दोनों ही पक्ष इस विवाद को लेकर 45 वर्षों से मुकदमा लड़ रहे थे, जिससे उनका आर्थिक, शारीरिक और मानसिक ह्रास हो रहा था। एसडीएम के इस पहल की तहसील में खूब चर्चा हो रही।