कुशीनगर जिले के अहिरौली थाना क्षेत्र के ग्राम परतावल में जर्जर भवन के मरम्मत के दौरान छत गिरने से एक व्यक्ति की दबने से दर्दनाक मौत हो गई। पुष्टि के लिए लोग स्थानीय सामुदायिक स्वास्थ्य केंद्र ले गए जहां डॉक्टरों ने मृत्यु घोषित कर दिया।

मिली जानकारी के अनुसार आहिरौली थाना क्षेत्र के ग्राम सभा परतावल में जर्जर भवन का मरम्मत कार्य चल रहा था ।तभी अचानक छत भरभरा कर नीचे गिर गया। जिसमें 22 वर्षीय ऋषि मुनि की दबाने से मौत हो गई। मृतक अपने ही मकान में काम कर रहा था। ऋषि मुनि के मौत से पूरे परिवार में कोहराम मचा हुआ है।परिवार के लोगों का रो-रो कर बुरा हाल है। मौके पर पहुंची आहिरौली थाने की पुलिस ने शव को कब्जे में लेकर आवश्यक कार्रवाई करते हुए पोस्टमार्टम को भेज दिया।