शहर कोतवाली क्षेत्र में एक भूस्वामी की जमीन को फर्जीवाड़ा कर बेचने का षडयंत्र करने वाले तीन लोगों को पुलिस ने गिरफ्तार कर जेल भेज दिया है। आरोपियों ने फर्जी आधार कार्ड बनाकर खरीददार से सौदा तय किया था। जानकारी के अनुसार रविवार को शहर के खुशवक्तरायनगर निवासी पंकज कुमार तिवारी 44 वर्ष पुत्र वेद नारायण तिवारी, श्याम लाल 46 वर्ष पुत्र स्व. नन्का निवासी शांतीनगर एवं रतिवाल 67 वर्ष पुत्र स्व. गजराज निवासी सातों जोगा नं मलवां थाना क्षेत्र के कोराईं गांव के रहने वाले रवि पाण्डेय की लखनऊ बाईपास के समीप स्थित की बिक्री की योजना को अमलीजामा पहनाने के लिये रवि पाण्डेय का एक फर्जी आघार कार्ड तैयार कराया। इसके बाद तीनों ने मिलकर एक अन्य व्यक्ति को मौके पर जमीन दिखाने के लिये बुलाया। प्रभारी निरीक्षक कोतवाली सदर राजेन्द्र कुमार सिंह ने बताया कि रवि पाण्डेय ने पुलिस को सूचना दी थी कि कुछ लोग उसकी भूमिधरी जमीन को बेंचना चाह रहें हैं और खरीददार को लखनऊ बाईपास स्थित जमीन पर बुलाया। रवि की सूचना पर मौके पर पहुंची पुलिस तीनों आरोपियों को गिरफ्तार कर जेल भेज दिया है। उन्होने बताया कि आरोपियों को गिरफ्तार उनके कब्जे से एक फर्जी आधार कार्ड एवं अन्य कागजात बरामद किया गया है।