गांव चाऊपुर डांडा के समीप तेज रफ्तार पिकअप ने बाइक सवारों को टक्कर मार दी। हादसे में एक युवक की मौत हो गई। जबकि उसका साथी घायल हो गया।रजपुरा थाना क्षेत्र के बबराला अनूपशहर मार्ग गांव चाऊपुर डांडा के समीप तेज रफ्तार पिकअप ने बाइक सवारों को टक्कर मार दी। इस हादसे में जनपद फर्रुखाबाद के गांव नरसिंहपुर निवासी सोनू की मोके पर ही मौत हो गई। जबकि उसका साथी निखिल गंभीर रूप से घायल हो गया। सूचना पर पहुंची पुलिस ने घायल को एंबुलेंस की सहायता से सामुदायिक स्वास्थ्य केंद्र रजपुरा में भर्ती कराया। हालत गंभीर होने पर उसे हायर सेंटर के लिए रेफर कर दिया गया। जबकि मृतक के शव को कब्जे में लेकर पोस्टमार्टम के लिए भेज दिया है।