हापुड़ : थाना सिम्भावली के अन्तर्गत एक दुपहिया वाहन को रेल का डिब्बा बनाकर सड़क पर ट्रैफिक रूल की धज्जियां उड़ाता हुआ घूम रहा था। जिसका वीडियो सोशल मीडिया पर वायरल हो रहा था। जनपद हापुड़ में एक बाइक पर क्षमता से अधिक सवारी बैठाकर चलने का वीडियो सोशल मीडिया पर वायरल हुआ, जिसका यातायात पुलिस द्वारा तत्काल संज्ञान लेते हुए उक्त बाइक का 9,500/- रुपये का चालान किया। वहीं अब थाना सिम्भावली पुलिस ने बाइक चालक को गिरफ्तार कर लिया है, आरोपी गांव बीरमपुर का आरिफ है। पुलिस ने बाइक को भी सीज कर दिया है। पुलिस ने जनपद वासियों से अपील की है कि व्यक्ति ऐसा कोई कृत्य ना करें जो विधि विरुद्ध हो वर्ना कड़ी कार्रवाई की जाएगी। पुलिस इससे पहले भी इस प्रकार के अनेक वाहन का चालान कर चुकी है।