
हसनपुर। सैदनंगली थाना क्षेत्र के एक गांव से प्रेमी के साथ फरार युवती का वीडियो सोशल मीडिया पर वायरल हो रहा है। जिसमें युवती मायके व ससुराल वालों पर धमकी देने का आरोप भी लगा रही है। साथ ही प्रेमी और अपनी जान को खतरा बताया है। प्रेमिका ने पुलिस अधीक्षक से न्याय की गुहार लगाइ है।सैदनगली थाना क्षेत्र के गांव निवासी एक युवती का सोशल मीडिया पर वीडियो वायरल हो रहा है। जिसमें वह कह रही है कि उसने अपनी मर्जी से भाग कर प्रेमी के साथ शादी कर ली है। वह उसके साथ खुशी से जिंदगी बिता रही है। उसका आरोप है कि उसके प्रेमी के घर के लोग उनको धमका रहे है। उसने यह भी बताया कि प्रेमी के घर वालों के साथ उसके मायके वालों से भी उन्हें अपनी जान का खतरा बना हुआ है। यदि उन्हें कुछ होता है तो इसकी सारी जिम्मेदारी मायके वाले वह प्रेमी के घर वालों की होगी। युवती ने पुलिस अधीक्षक से मदद की गुहार लगाई है। युवती द्वारा सोशल मीडिया पर किया गया वीडियो लोग देख रहे हैं तथा इसकी चर्चा भी कर रहे है।