
आपको बता दें कि शनिवार को राष्ट्रीय मानव अधिकार एवं आरटीआई परिषद के कार्यकर्ताओं ने जिलाधिकारी के नाम शिकायती पत्र देते हुए बताया कि आदमपुर में संभल मार्ग पर टायरों से तेल निकालने की फैक्ट्री अवैध रूप से चल रही है। उक्त फैक्ट्री में से निकलने वाले धुएं से क्षेत्र में प्रदूषण फैल रहा है। उक्त फैक्ट्री से निकलने वाले प्रदूषण और धुएं के कारण क्षेत्र में दमा, अस्थमा जैसी कई भयंकर बीमारी जन्म ले रही है। न्यायहित में उक्त फैक्ट्री को बंद कराया जाए। यदि फैक्ट्री चलाई जाए तो मानक के अनुसार उपकरण लगाए जाएं और बताएं कि अनेक बार भी फैक्ट्री के खिलाफ शिकायत कर चुके हैं। लेकिन आज तक कोई कार्रवाई नहीं हुई। मांग करते हुए बताया कि संचालित टायर फैक्ट्री को तत्काल बंद कराया जाए। ताकि क्षेत्र में फैल रही दमा, अस्थमा आदि भयंकर बीमारी को रोका जा सके।