कानपुर नगर के घाटमपुर कोतवाली क्षेत्र  स्थित ओवर ब्रिज पर आज सुबह उस वक्त हड़कंप मच गया,जब एक अज्ञात युवक को अचेत अवस्था में स्थानीय लोगो ने पड़ा देखा। युवक को अचेत अवस्था में पड़ा देख स्थानीय लोगों ने इस मामले की सूचना पुलिस को दी।जहां सूचना पर पहुंची पुलिस ने युवक को सामुदायिक स्वास्थ्य केंद्र घाटमपुर पहुंचाया।जहां डॉक्टरों ने परीक्षण के दौरान युवक को मृत घोषित कर दिया। वही पुलिस ने फोरेंसिक टीम को बुलाने के दौरान मामले की जांच पड़ताल करते हुए युवक की शिनाख्त करना शुरू कर दी है। फिलहाल पुलिस ने मृतक के शव को पोस्टमार्टम के लिए भेज दिया है।वही पुलिस मृतक की शिनाख्त करने में जुटी हुई है।