सहारनपुर में लगातार नहर में राजबाहो में डूबकर बच्चों व नौजवानों की मौत हो रही है। लेकिन उसके बावजूद भी बच्चे नहर व राजबाहो में नहाने से बाज नहीं आ रहे इसकी दूसरी वजह पिछले कई सालों का रिकॉर्ड तोड़ चुकी गर्मी है। पश्चिमी यूपी में इस वक्त रिकॉर्ड तोड़ गर्मी हो रही है। इस गर्मी से निजात पाने के लिए लोग नदी व रजबहों में बह रहे ठंडे पानी में नहाने को मजबूर है। इस साल की बात करें तो सहारनपुर में नहर में नहाने गए लगभग दर्जनों बच्चों की डूबने से मौत हो चुकी है लेकिन प्रशासन की ओर से इस और कोई ध्यान नहीं दिया गया है, ओर लगातार बच्चे मौत की डुबकी लगा रहे हैं। वहीं डूब कर मरने वाले लोगों की संख्या पिछले सालों की मुकाबले इस साल अधिक है। और लगातार नहर व राजबहो में दोपहर के समय नहाने वालों की काफी भीड़ रहती है।