बेटे की शादी में राजकोष से पैसा खर्च किए जाने का आरोप मढ़ते हुए कांग्रेस अल्पसंख्यक विभाग के पदाधिकारियों ने अपर उप जिलाधिकारी के माध्यम से जम्मू कश्मीर के लेफ्टीनेंट गवर्नर मनोज सिन्हा को ज्ञापन भेजते हुए नैतिक मूल्यों के आधार पर उनसे इस्तीफे की मांग की है। ज्ञापन भेजने के दौरान मुख्य अतिथि के रूप में ओबीसी कांग्रेस के जिलाध्यक्ष संदीप साहू ने भी शिरकत की। जिला चेयरमैन अब्दुल हफीज ने कहा कि लेफ्टीनेंट गवर्नर पद पर रहते हुए उन्ही के अधीन सार्वजनिक उपक्रम के चेयरमैन अशोक कुमार रणछोड़ दास ने आरोप लगाया कि 16 फरवरी 2021 को दिल्ली में बेटे की शादी समारोह 1071605 रुपया सरकारी कोष से खर्च किया है। शहर कांग्रेस अल्पसंख्यक शकील अहमद ने कहा कि जब जम्मू कश्मीर में आतंकवाद और अलगाववाद की समस्या से जनजीवन त्रस्त है तब सरकारी कोष का दुरुपयोग करना संवैधानिक पद की गरिमा को गिराना निंदनीय है। प्रवक्ता शकीला बानो ने कहा कि जम्मू-कश्मीर विभिन्न कारणों से चरमपंथी गतिविधियों का केंद्र रहा है जिसके कारण यहाँ के विकास पर आने वाले खर्च को केंद्र सरकार द्वारा दिए जाने वाले आर्थिक सहयोग से ही पूरा किया जाता है।