जरूरतमंद बच्ची बेबी आफ नैमुन निशा पुत्री मोनिस खान जिले के प्राइवेट अस्पताल में भर्ती है। बच्ची को प्लेट्लेट्स व रक्त की कमी के चलते डॉक्टर ने 40 एमएल एबी पाजिटिव रक्त की आवश्यकता बताई। मरीज के तीमारदार मरीज की बुआ साजिया परेशान थी क्योंकि परिवार में कोई रक्तदान करने वाला नहीं था। जानकारी सर्व फॉर ह्यूमैनिटी के सदस्य गौरव के माध्यम से सर्व फॉर ह्यूमैनिटी ग्रुप में आई। ग्रुप में मैसेज देखते ही सर्व फॉर ह्यूमैनिटी के सदस्य देवीगंज मुहल्ला निवासी मनोज कुमार गुप्ता रक्तदान के लिए तैयार हो गए और देर न करते हुए आभा रक्तकेन्द्र पहुंच कर बच्ची के लिए 40 एमएल एबी पाजिटिव रक्तदान किया। वहीं दूसरे केस में रुपाली देवी पत्नी अभय नारायण निवासी ग्राम जगजीवनपुर पोस्ट सेमौरी को डिलीवरी के दौरान एक यूनिट एबी पाजिटिव रक्त की आवश्यकता थी। जिला अस्पताल रक्तकेन्द्र में एबी पाजिटिव रक्त की कमी के चलते रक्त समूह का रक्त उपलब्ध नही था। जानकारी सर्व फॉर ह्यूमैनिटी के ग्रुप में आते ही संस्था के सदस्य एवं गंगा नगर कालोनी निवासी विजय रक्तदान के लिए तैयार हो गए और देर न करते हुए जिला अस्पताल रक्तकेन्द्र पहुंचे। जरूरतमंद मरीज के लिए रक्तदान किया। संस्था की सेवाओं से प्रेरित होकर मरीज पति अभय नारायण ने रक्तदान किया। जिससे एक जरूरतमंद कैंसर मरीज देवराज जो कि जिला अस्पताल में भर्ती है उनकी मदद हो सकी। इस मौके सर्व फॉर ह्यूमैनिटी से गुरमीत सिंह, गौरव पाल, जिला अस्पताल रक्तकेंद्र से अशोक शुक्ला, दीपाली वर्मा, नरेंद्र व आभा रक्तकेन्द्र से शैलू उपस्थित रहे।


