कस्बा गवां में प्रशासन और स्वास्थ्य विभाग की टीम ने अवैध रूप से संचालित एक क्लीनिक को सील किया है। रजपुरा थाना क्षेत्र कस्बा गवां में एक क्लीनिक पर मंगलवार को गुन्नौर के उपजिलाधिकारी रमेश बाबू रजपुरा खंड विकास अधिकारी अमरजीत सिंह और रजपुरा सीएचसी प्रभारी डॉक्टर मनमोहन शर्मा ने कस्बा गवां में अवैध रूप से संचालित एक क्लीनिक को सील किया है। छापेमारी की खबर से कस्बे के झोलाछाप चिकित्सकों में हड़कंप मच गया। झोलाछाप अपने-अपने क्लीनिक बंद करके भाग गए। रजपुरा सीएससी प्रभारी डॉक्टर मनमोहन शर्मा ने बताया कि उपजिलाधिकारी के साथ जाकर कार्यवाही की गई है। आरोपी चिकित्सक के खिलाफ थाने में तहरीर कार्यवाही कराई जाएगी।