बकेवर थाना क्षेत्र के सकूराबाद गांव के एक घर मे सीढ़ी लगाकर घुसे अज्ञात बदमाशों ने घर के अंदर कमरे में रखी आलमारी का ताला तोड़ नगदी, जेवरातों समेत कीमती सामान पार कर दिया।पुलिस घटना की जांच पड़ताल में जुट गई है बता दें कि सकूराबाद गांव निवासी प्रभु दयाल केवट के घर मे सीढ़ी लगाकर घर के अंदर दाखिल हुए अज्ञात चोरों ने कमरों के ताले तोड़ रखी आलमारी से कीमती जेवरातों समेत नगदी व सामान को पार कर दिया। वारदात के वक्त घर मालिक की पत्नी सावित्री देवी बच्चो के साथ घर के बाहर बने बरामदे में सो रही थी। सुबह नींद खुलने पर घर के अंदर जाने पर कमरों व आलमारी के खुले दरवाजे आलमारी में रखी नगदी, जेवरात को गायब देखकर गृह स्वामिनी स्तब्ध रह गई। भुक्तभोगिनी की माने तो इस दौरान चोरों ने 45 हजार की नगदी समेत लगभग डेढ़ लाख के जेवरात व सामान को पार कर दिया।भुक्तभोगिनी ग्रह स्वामिनी सावित्री देवी ने घटना की लिखित तहरीर पुलिस को देकर घटना के खुलासे की गुहार लगाई है। तहरीर के आधार पर पुलिस अज्ञात चोरों के खिलाफ मुकद्दमा दर्ज कर घटना की जांच पड़ताल व चोरों की सुरागरशी में जुट गई है।
  
  
